Arctander
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Arctander er navnet på flere norske slekter uten påvist innbyrdes forbindelse. Navnet er avledet av gresk arktikos ('nordlig') og aner ('mann'), og er således en oversettelse av «nordmann».
Slekt fra Trondheim En slekt stammer fra borgermester i Trondheim, Niels Lauritssøn (ca. 1490–1552). Hans barnebarn, blant dem Niels Lauritzen (1561–1616), som var biskop i Viborg, antok navnet Arctander. Slekt fra Nordland En slekt stammer fra leilendingen Peder Pedersen (ca. 1626–1701) i Lødingen i Nordland. Hans sønnesønn Aron Pedersen (1692 eller 1694–1781) tok navnet Arctander under sin studietid i København og endte som sogneprest i Ofoten. Til denne slekten hører politikeren Sofus Anton Birger Arctander (1845–1924) og hans datter, statistikeren Signy Arctander (1895–1971). Les mer i Store norske leksikon genealogi Litteratur Arnesen, Martin & Ivar Hesselberg Breder: Stamtavler over familien Breder og de med den beslægtede familier Preus og Arctander, 1876